canonical-greekLit/data/tlg2018/tlg002/tlg2018.tlg002.perseus-grc1.xml
παρατείνας ἐπ̓ ἐνιαυτὸν  κομήτης, τοῦτο δ̓ ἡνίκα πρὸ τῆς ἀποστάσεως καὶ τοῦ πρὸς τὸν πόλεμον  κινήματος,  ἀθροιζομένου τοῦ λαοῦ πρὸς τὴν τῶν ἀζύμων ἑορτήν,  ὀγδόῃ  Ξανθικοῦ μηνὸς κατὰ νυκτὸς  ἐνάτην ὥραν, τοσοῦτον φῶς  περιέλαμψεν τὸν  βωμὸν καὶ τὸν ναόν, ὡς δοκεῖν ἡμέραν εἶναι  λαμπράν, καὶ τοῦτο  παρέτεινεν ἐφ̓  ἡμίσειαν ὥραν· ὃ τοῖς μὲν  ἀπείροις ἀγαθὸν ἐδόκει εἶναι, τοῖς δὲ  ἱερογραμματεῦσι πρὸ τῶν  ἀποβεβηκότων εὐθέως ἐκρίθη.